Пенчо Славейков
По цели дни мъгла лежи, не се раздига…

chitanka.info

По цели дни мъгла лежи, не се раздига,

кога не е мъгла, то мудно дъжд се лей,

като че псалт беззъб, разтворил вета книга

над стар мъртвец, канон за упокой му пей.

До мозъка в кости чак влагата се впива —

аз впивам погледи с томление навън…

Цветята, слънцето — те мяркат се мъгливо,

като видения от някогашен сън.

Издание:

П. П. Славейков, Събрани съчинения в осем тома, том 1. Български писател, С. 1958

П. П. Славейков, Съчинения. Том II. Лирика. Фигура, С. 2003.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.